stanford-oval/wikipedia huggingface dataset:
Elonkorjuu (yhtye)

| Elonkorjuu |
| --- | --- |
 Elonkorjuu Porissa vuonna 2008.
Tiedot
Toiminnassa:  1969–1978, 2003–
Tyylilaji:  progressiivinen rock
Kotipaikka:   Pori
Laulukieli:  englanti
Jäsenet:  Jukka Syrenius, kitara, laulu   Veli-Pekka Pessi, basso   Zoltan Karpati, rummut   Jari Perkiömäki, saksofoni  
Entiset jäsenet:  Heikki Lajunen, laulu   Antti Halminen, laulu   Veikko Noutio, rummut   Eero Rantasila, rummut   Pertti Hannus, rummut   Ilkka Poijärvi, kosketinsoittimet, huilu   Pekka Tyni, kosketinsoittimet   Juha Unkila, saksofoni   Jussi Reunamäki, kosketinsoittimet  
Levy-yhtiö:  EMI 0(1972, 2012)   RCA Records 0(1978)   Touch Records 0(2004–)
Aiheesta muualla
Kotisivut
Infobox OKNimi-testi OK: 
Elonkorjuu, vuonna 1977 Harvest, on vuonna 1969 perustettu porilainen progressiivista rockia esittävä yhtye, jonka keulakuvana on alusta asti toiminut kitaristi Jukka Syrenius. Se hajosi vuonna 1978 julkaistun toisen albuminsa jälkeen muutettuaan sitä ennen nimensä levy-yhtiön vaatimuksesta englanninkieliseen muotoon Harvest. Elonkorjuu aloitti toimintansa jälleen alkuperäisellä nimellään vuonna 2003.
Elonkorjuun esikoislevyä Harvest Time pidetään kalleimpana suomalaisena keräilyalbumina. Alkuperäisestä painoksesta on maksettu jopa 1 500 euroa. Ulkomailla siitä on julkaistu ainakin kaksi luvatonta uusintapainosta. Vuonna 2002 EMI julkaisi albumin uudelleen CD-muodossa.
Historia > Varhaiset vuodet

Yhtye aloitti toimintansa syksyllä 1969 Jukka Syreniuksen, Veli-Pekka Pessin, Timi Hannukaisen ja Rainer Kosken harjoiteltua Porissa sijainneen Hankkijan rakennuksen kellarissa. Seuraavana syksynä Elonkorjuu sijoittui toiseksi Popmuusikot ry:n järjestämissä Pop-yhtyeiden SM-kilpailuissa. Samalla yhtye pääsi levyttämään kappaleen Where's The Rising Sun?, joka ilmestyi vuonna 1971 julkaistulla Popin SM-finalistien kokoelma-albumilla Popmestarit. Levytyksessä oli rumpalina loppuvuodesta 1970 Elonkorjuuseen liittynyt Veikko Noutio.
Kesällä 1971 Elonkorjuu esiintyi toista kertaa järjestetyssä Turun Ruisrockissa. Rumpaliksi oli nyt vaihtunut Eero Rantasila ja laulajaksi tullut Heikki Lajunen, jotka olivat mukana myös seuraavana vuonna ilmestyneella esikoisalbumilla Harvest Time. Laulajana toimi myös Antti Halminen, joka esiintyi mm. YLEn taltiomassa Elonkorjuun esiintymisessä. Lisäksi levyllä soitti uutena jäsenenä kosketinsoittaja ja huilisti Ilkka Poijärvi. Tämä kokoonpano hajosi ryhmän keskinäisiin erimielisyyksiin vuonna 1973.
Historia > Ensialbumin jälkeen

Vuonna 1974 Pori Jazz -festivaaleilla esiintyi musiikillisesti uusitunut kokoonpano, jossa olivat mukana Syreniuksen lisäksi laulaja Kari Tamminen, basisti Hannu Nieminen, rumpali Reijo Hannuksela, pianisti Pekka Tyni sekä saksofonisti Juha Unkila. Musiikkityyli oli samalla vaihtunut blues-vaikutteisesta progesta enemmän jazzin suuntaan. Vuoden kuluttua Elonkorjuu esiintyi jälleen Pori Jazzeilla, entisistä soittajista olivat ryhmään palanneet basisti Veli-Pekka Pessi sekä rumpali Veikko Noutio. Uutena jäsenenä oli mukaan liittynyt alttosaksofonisti Petri Heimonen. Myöhemmin kokoonpanoon liittyivät myös kitaristi Seppo Tyni, kosketinsoittaja Hannu Porvari sekä saksofonisti Jari Perkiömäki.
Vuonna 1978 Elonkorjuu teki levytyssopimuksen RCA-yhtiön kanssa ja vaihtoi samalla nimensä sen ehdotuksesta muotoon Harvest. Jazzvaikutteisella toisella studioalbumilla Flying High, Running Fast soittivat Syreniuksen, Pessin ja Noution lisäksi Juha Unkila, Jari Perkiömäki ja Pekka Tyni. Levyn ilmestyttyä yhtye hajosi vuonna 1979. Jukka Syrenius muutti aluksi Helsinkiin opiskelemaan ja sen jälkeen Norjaan perustaen uuden yhtyeen nimeltä Jukka Syrenius Band.
Historia > Elonkorjuun uusi tuleminen

Vuonna 2003 Elonkorjuu koottii jälleen uudelleen. Alkuperäisjäsenistä mukana olivat Syrenius ja Pessi, myös rumpaliksi tullut Pertti Hannus oli soittanut yhtyeessä lyhytaikaisesti jo 1970-luvulla. Kosketinsoittajaksi Elonkorjuuseen liittyi pitkään Jukka Syrenius Bandissä mukana ollut Jussi Reunamäki. Tällä kokoonpanolla ilmestyi vuotta myöhemmin yhtyeen kolmas studioalbumi Scumbag. Vuonna 2009 Elonkorjuu konsertoi Porin Teatterissa, jolloin mukana oli myös vuosina 1976–1978 yhtyeessä soittanut Jari Perkiömäki. Konsertti taltioitiin ja se julkaistiin seuraavana vuonna livealbumina Scumbag Goes to Theatre.
Viimeisin muutos Elonkorjuun kokoonpanoon tuli vuonna 2011, jolloin rumpaliksi vaihtui unkarilaistaustainen Zoltan Karpati. Yhtyeen ensimmäisen albumin julkaissut EMI innostui jälleen 40 vuoden jälkeen Elonkorjuun musiikista ja 2012 ilmestyi 4 CD:n boxi Seasons. Työnimellä 40 Years of Blood, Sweat and Bullshit kulkenut boxi joka sisältää yhtyeen lähes koko tuotannon, sekä livemateriaalia 1970-luvulta aina vuoteen 2011 saakka.
Vuonna 2015 yhtye julkaisi studioalbumin Footprints.
Jäsenet

Jukka Syrenius – laulu, kitarat
Tarmo Lehtonen – basso
Pertti "Pakeri" Hannus – rummut
Pekka Tyni – koskettimet
Jari Perkiömäki – saksofonit
Jäsenet > Alkuperäinen kokoonpano

Timo Hannukainen – laulu
Jukka Syrenius – kitara, laulu
Veli-Pekka Pessi – basso
Rainer Koski – rummut
Diskografia

Harvest Time (1972)
Flying High, Running Fast (1978)
Scumbag (2004)
Footprints (2015)
Scumbag Goes to Theatre (2010,  live)
Seasons (2012,  4CD:n boxi)
Aiheesta muualla

Elonkorjuun viralliset kotisivut (Arkistoitu – Internet Archive)
Haastattelu POP-lehdessä (Arkistoitu – Internet Archive)
Elonkorjuu: Hey Brother Ylen Elävä arkisto
Elonkorjuu: Ocean Song Ylen Elävä arkisto
Malang

| Malang |
| --- | --- |

 vaakuna
 Malangin sijainti
 Malang
 Koordinaatit: 07°58′48″S, 112°38′06″E 
Valtio:  Indonesia
Provinssi:  Itä-Jaava
Pinta-ala:  
 – Kokonaispinta-ala:  145 km²
Korkeus:  476 m
Väkiluku (2010):  820 243
 – Väestötiheys:  5 657 as./km²
Aikavyöhyke:  UTC+7
 
 www.malangkota.go.id 
Infobox OKVirheellinen NIMI-arvo: 
Malang on kaupunki Jaavan saarella Itä-Jaavan provinssissa Indonesiassa. Sen pinta-ala on 145 neliökilometriä. Malangin ympärillä on useita vuoria, kuten Bromo. Kaupungin asukasluku oli vuoden 2010 väestönlaskennan mukaan 820 243. Suurin osa asukkaista on muslimeja ja puhuu äidinkielenään jaavaa tai maduraa.
Aiheesta muualla

Kuvia tai muita tiedostoja aiheesta Malang Wikimedia Commonsissa
Viralliset sivut (Arkistoitu – Internet Archive) (indonesiaksi)
Malalai Joya

Malalai Joya vuonna 2007
Malalai Joya (s. 25. huhtikuuta 1979) on afganistanilainen poliitikko, aktivisti ja kirjailija. Hän on tunnettu suorapuheisuudestaan ja naisten oikeuksien puolustamisesta. Hän on joutunut kohtaamaan ankaraa vastustusta vanhoillisten taholta ja kärsimään muun muassa fyysisistä hyökkäyksistä. 21. toukokuuta 2007 parlamentti äänesti hänet pois parlamentista. Joya on arvostellut ankarin sanoin parlamenttia ja verrannut sitä eläinsuojaan.
Joya on aiemmin syyttänyt vaikutusvaltaisia entisiä sotaherroja rikollisiksi, mikä nosti hänet vuonna 2003 julkisuuteen. Hän on joutunut neljä kertaa murhayrityksen kohteeksi.
Hän on myös sanonut ettei Talibanin kaataminen parantanut naisten asemaa Afganistanissa eikä tuonut sinne demokratiaa. Hamid Karzain hallinto on hänen mukaansa täynnä sotaherroja ja fundamentalisteja. Hän on sanonut Naton miehityksen vain vahvistavan sotaherrojen asemaa ja palvelevan Yhdysvaltain strategisia etuja alueella.
Vuoona 2010 Time-lehti valitsi Joyan maailman sadan vaikutusvaltaisimman ihmisen listalleen. Vuonna 2011 The Guardian valitsi hänet "Top 100 women: activists and campaigners" -listaansa.
Kabulin Talibaanille kaatumisen jälkeen (15.8.2021) julkaisi Facebook-sivulleen videon Kabulista ja sanoi jatkavansa taistelua Afganistanissa. Myöhemmin hän sai perheineen poliittisen turvapaikan Espanjasta.
Aiheesta muualla

Malalai Joya (Arkistoitu – Internet Archive)
MHC Purunpää

| Purunpää |
| --- | --- |
 Purunpää Helsingin Eteläsatamassa
Aluksen vaiheet
Rakentaja:  Intermarine S.p.A.
Palveluskäyttöön:  2014
Tekniset tiedot
Uppouma:  680 t
Pituus:  52,5 m
Leveys:  9,47 m
Syväys:  3,15 m
Koneteho:  2 × MTU 8V-396-TE74 -dieselmoottoria, á 1 000 kW
Nopeus:  13 solmua
Miehistöä:  34–38
Aseistus
Aseistus:  Bofors 40 mm L/70
Miinantorjuntajärjestelmät:  Saab Double Eagle Mark II ROV Atlas Elektronik SeaFox I ROV Kongsberg HUGIN AUV Kongsberg REMUS 100 AUV
MHC Purunpää (kylkinumero 41) on Suomen merivoimien Katanpää-luokan miinantorjunta-alus, joka on nimetty Kemiönsaaren kylän Purunpään mukaan.
Valmistus

Alus tilattiin Italiassa Intermarinen telakalla. Alus kastettiin 26. elokuuta 2010 Purunpääksi kumminaan Suomen merivoimien komentajan Juha Rannikon puoliso, rouva Mervi Rannikko. Aluksen kummikaupunkina on Helsinki. Alus kuormattiin 9. syyskuuta 2013 Italiassa Happy Dynamic -alukseen, joka saapui Turkuun 21. syyskuuta.
Palvelus

Alus kuuluu sisaralustensa kanssa Rannikkolaivaston 4. miinantorjuntalaivueeseen, jonka kotisatamana on Pansio.
Aiheesta muualla

Kuvia tai muita tiedostoja aiheesta MHC Purunpää Wikimedia Commonsissa
naval-technology.com (englanniksi)
Katanpää-luokan miinantorjunta-alukset
Enemmistön tyrannia

Enemmistön tyrannia on uhkakuva, jossa enemmistön tekemät päätökset johtavat vähemmistöjen sortoon. Sitä käytetään yleensä argumenttina, jolla kritisoidaan pelkkään enemmistöön perustuvaa päätöksentekoa (enemmistösääntö).
Valtiollisella tasolla yleisiä keinoja enemmistön tyrannian välttämiseksi ovat määräenemmistösäännöt (esimerkiksi erillinen perustuslainsäätämisjärjestys), parlamentin valtaoikeuksien rajoittaminen sekä perusoikeuksien turvaaminen vaikeasti kumottavilla laeilla. Myös vallan jakamisella eri instituutioihin pyritään estämään vallan väärinkäyttöä hallinnon sisällä.
Léopold Eyharts

| Léopold Eyharts |
| --- | --- |

Henkilötiedot
Syntynyt: 28. huhtikuuta 1957 (ikä 67) Biarritz, Ranska
Kansalaisuus:  ranskalainen
Ammatti:  koelentäjä
Ura
Tyyppi:  CNES:n/ESAn astronautti
Sotilasarvo:  prikaatikenraali, Ranskan ilmavoimat
Aika avaruudessa:  68 päivää 21 tuntia  31 minuuttia
Lennot

:  Sojuz TM-27
 
:  Sojuz TM-26
 
:  STS-122
 
:  Retkikunta 16
 
:  STS-123
 
Léopold Eyharts (s. 28. huhtikuuta 1957) on Ranskan ilmavoimien prikaatikenraali ja Euroopan avaruusjärjestö ESAn avaruuslentäjä (spationautti ranskaksi). Eyharts syntyi Biarritzissa Ranskan Baskimaalla. Eyharts on baskina ainoa Euroopan astronauttijoukkojen vähemmistöjen edustaja avaruuslentäjänä.
Sotilasura

Eyharts liittyi Ranskan ilmavoimien akatemiaan Salon-de-Provencessa vuonna 1977 ja valmistui ilmailualan insinööriksi 1979. Vuonna 1980 hänestä tuli hävittäjälentäjä lentäen SEPECAT Jaguarilla Istres-Le Tubén ilmavoimien tukikohdasta Ranskassa. Vuonna 1985 hän toimi komentajana (commandant de l'escadrille SPA 77 du 1/7 Provence) Saint-Dizierin ilmavoimien tukikohdassa. Vuonna 1988 hän valmistui koelentäjäksi Ranskan koelentokoulusta ESPNERistä. Hänet sijoitettiin Bretignyn koelentokeskukseen Pariisin lähelle. Eyharts lensi useilla erityyppisillä sotilas- ja siviililentokoneilla kuten Mirage 2000, Alpha Jet, Mirage III, Caravelle, C-160 osallistuen lähinnä tutkan ja laitteiston testaamiseen.
Eyharts on lentänyt 3500 lentotuntia hävittäjä- ja koelentäjänä 40 eri tyyppisellä lentokoneella.
Ura CNESissä ja ESAssa

Vuonna 1990 CNES valitsi Eyhartsin spationautiksi. Hän osallistui  Hermès-avaruussukkulaohjelmaan ja CNESin parabolisten lentojen ohjelmaan, missä kokeellinen Caravelle-lentokone tarjosi mikrogravitaatiolaboratorion tiedeyhteisön käyttöön. Vuonna 1992 hän osallistui ESAn suorittamaan venäläisen Buran-sukkulan koulutuksen arviointiin Moskovassa. Vuonna 1994 hän johti vuonna 1995 Caravellen korvaavan Airbus A300:n lentotestejä parabolisten lentojen ohjelmassa.
Eyharts harjoitteli pitkäkestoista avaruuslentoa varten tammikuusta 1995. Hän sai koulutuksen avaruuslennolle elokuussa 1996 suoritetun  venäläis-ranskalaisen "Cassiopeia"-avaruusohjelman varamiehistön jäsenenä.
Eyharts osallistui miehistön jäsenenä CNESin tieteelliselle jatkolennolle nimeltä Pégase. Hän lensi Mir-avaruusasemalle 29. tammikuuta 1998 lennolla Sojuz TM-27. Kolmiviikkoisen Pégase-lennon aikana hän suoritti lukuisia ranskalaisia kokeita lääketieteellisen tutkimuksen, neurotieteen, biologian, virtausmekaniikan (fluid physics) ja teknologian alueilla. Hän palasi Maahan lennolla Sojuz TM-26 19. helmikuuta 1998. Eyharts vietti ensimmäisellä kerrallaan avaruudessa 20 päivää 18 tuntia 20 minuuttia avaruudessa.
Elokuussa 1998 ESA sijoitti Eyhartsin harjoittelemaan NASAn  Johnson Space Centeriin Houstoniin, Texasiin. Vuoden 1998 kansainvälisen astronauttiryhmän jäsenenä hän osallistui NASAn astronauttikandidaattikoulutukseen. Hän toimi erilaisissa teknisissä tehtävissä ennen kuin hänet nimitettiin avaruuslennolle.
Eyharts laukaistiin 7. helmikuuta 2008 avaruussukkulalennolla STS-122 Kansainväliselle avaruusasemalle, missä hän liittyi Retkikunta 16:een. Hän osallistui eurooppalaisen Columbus-laboratoriomoduulin asennukseen ja kokoonpanoon. Eyharts palasi Maahan lennolla STS-123 maaliskuussa 2008.
Eyharts on naimisissa ja hänellä on yksi lapsi.
Kunniamerkkejä ja huomionosoituksia

Légion d'honneur
Ordre National du Mérite
Médaille d’Outre Mer
Venäläiset kunniamerkit rohkeudesta (Орден Мужества) ja ystävyydestä (Орден Дружбы)
Aiheesta muualla

Wikimedia Commonsissa on kuvia tai muita tiedostoja aiheesta .
NASA Biography (lähteenä) (englanniksi)
Spacefacts: Léopold Eyharts (englanniksi)
ESA astronaut Léopold Eyharts assigned to European Columbus laboratory mission to the ISS (englanniksi)
Léopold Eyharts, the man who will bring Columbus to life (englanniksi)
Eyhartsin lentoa STS-122 edeltävä haastattelu (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Léopold Eyharts
Käännös suomeksi
Machault (Ardennes)

| Machault |
| --- | --- |
 Saint-Pierren ja Saint-Paulin kirkko
 vaakuna
 Machault
 Koordinaatit: 49°21′20″N, 4°30′00″E 
Valtio:  Ranska
Alue:  Grand Est
Departementti:  Ardennes
Arrondissementti:  Vouziers
Pinta-ala:  
 – Kokonaispinta-ala:  16,6 km²
Väkiluku (2019):  515 
 – Väestötiheys:  31 as./km²
Kunnan numero:  08264
Infobox OKVirheellinen NIMI-arvo: 
Machault on kunta Pohjois-Ranskassa Ardennesin departementissa Grand Estin alueella. Se sijaitsee noin 17 kilometriä Vouziers’n kaupungista länteen.
Kirkon sisätilat
Kunnan keskustassa on keskiaikainen Saint-Pierren ja Saint-Paulin kirkko. Kirkon romaaninen laiva on peräisin 1100-luvulta. Goottilaista tyyliä edustavat 1200-luvun poikkilaiva on ja 1400-luvun kuori.
Tunnettuja kuntalaisia

Guillaume de Machaut (1300-1377), runoilija ja säveltäjä
Aiheesta muualla

Kuvia tai muita tiedostoja aiheesta Machault (Ardennes) Wikimedia Commonsissa
Luettelo marsuroduista

Katso pidemmät rotukuvaukset: Marsu.
Pitkäkarvaiset

Alpakka
Sheltie
Peruaani
Coronet
Lunkarya
Texel
Merino
Karkeakarvaiset

Abessinialainen
Teddy
Ch-teddy
Rex
Sileäkarvaiset

Self (roturyhmä)
Nonself (roturyhmä)
Crest (roturyhmä)
Satiini
Karvattomat

Skinny
Baldwin
Mahāyāna Mahāparinirvāṇa Sūtra

Sui-dynastian aikainen Nirvana Sutra kantonilaisessa museossa.
Mahāyāna Mahāparinirvāṇa Sūtra eli Nirvana Sutra on mahajanaan kuuluva buddhalainen teksti. Se on kirjoitettu sanskritin kielellä, ja se kertoo Buddhan viimeisistä opetuksista ennen hänen kuolemaansa eli siirtymistään parinirvanaan. Nimityksellä Mahāparinirvāṇa Sūtra voidaan tarkoittaa kahta eri tekstiä, joista vanhempi kuuluu paalinkieliseen kaanoniin eli theravadaan ja uudempi on sen pohjalta tehty laajempi sanskritinkielinen kokonaisuus, joka kuuluu mahajanaan.
Mahāyāna Mahāparinirvāṇa Sūtra on kirjoitettu vaiheittain ensimmäisellä ja toisella vuosisadalla jaa. eteläisessä Intiassa. Sen opetukset buddhaluonnosta sekä kaikkien tuntemiskykyisten olentojen mahdollisuudesta saavuttaa buddhuus ovat vaikuttaneet suuresti Itä-Aasian buddhalaisuuteen.
Nirvana Sutran alkukielinen teksti on säilynyt nykyaikaan vain katkelmina. Kiinalaisina ja tiibetiläisinä käännöksinä tekstistä on eripituisia versioita, joissa on myös alkuperäiseen versioon myöhemmin lisättyjä laajennuksia. Sutra alkaa kuvauksella ajasta, jolloin Buddha on siirtymässä nirvanaan ja ”80 miljardia sataatuhatta bhiksua” eli munkkia ympäröi hänet joka suunnasta. Buddhan suusta tulee erivärisiä säteitä, jotka valaisevat tuhannet Buddhan maat, ja kaikkien olentojen synnit ja huolet pyyhitään pois, mutta ihmiset surevat silti sitä, että hän ei jää heidän luokseen. Buddha puhuu kuulijoilleen, ja näistä opetuksista muodostuu sutran sisältö.
Nirvana Sutraa ei ole suomennettu. Sen koko nimi sanskritin kielellä on Mahaparinirvana Maha-Sutra eli ”Suuren täydellisen nirvanan suuri sutra”.
Aiheesta muualla

Nirvana Sutran englanninkielinen käännös vuodelta 1973 (pdf)
Edward Etzel

| Mitalit | Mitalit | Mitalit |  |
| --- | --- | --- | --- |
|  Edward Etzel |  Edward Etzel |  Edward Etzel |  |
Maa:   Yhdysvallat
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 50 m pienoiskivääri,makuu |  |
Edward Frederick ("Ed") Etzel nuorempi (s. 6. syyskuuta 1952 New Haven, Connecticut) on entinen yhdysvaltalainen ampuja. Hän voitti vuoden 1984 kesäolympialaisissa Los Angelesissa kultaa 50 metrin pienoiskiväärissä (makuu) ja kilpaili myös asennoissa. Kotimaassaan hän kilpaili maavoimien edustajana.
Erjon Tola

Erjon Tola Albanian lipunkantajana Vanvouverin talviolympialaisten avajaisissa 2010.
Erjon Tola (s. 15. joulukuuta 1986) on albanialainen alppihiihtäjä. Hän kilpaili Torinon olympialaisissa 2006 supersuurpujottelussa sekä suurpujottelussa. Supersuurpujottelussa hän oli 56. eli viimeinen maaliin päässeistä. Suurpujottelussa hän sijoittui 35:nneksi. Vuoden 2006 talviolympialaisten lisäksi hän on edustanut maataan myös vuosina 2010, 2014 ja 2018.
Tola on asunut Italiassa Breuil-Cerviniassa vuodesta 1992 alkaen.
Käännös suomeksi
Erjon Bogdani

| Henkilötiedot |
| --- | --- | --- | --- |
Syntymäaika: 14. huhtikuuta 1977 (ikä 47)
Syntymäpaikka: Tirana, Albania
Pelipaikka: hyökkääjä
Pituus: 191 cm
Maajoukkue
| 1996–2013 | Albania | 75 | (18) |

Erjon Bogdani (s. 14. huhtikuuta 1977 Tirana) on albanialainen, 191 senttimetriä pitkä jalkapalloilija, joka pelasi yli kymmenen vuotta Italiassa. Bogdani oli pelipaikaltaan hyökkääjä. Hän on eniten Albanian maajoukkueessa maaleja tehnyt pelaaja.
Bogdani aloitti ammattilaisuransa kotimaassaan vuonna 1994 KF Partizanissa, jossa hän pelasi vajaat neljä vuotta. Hän voitti Albanian cupin vuonna 1997. Hän pelasi puoli vuotta Turkissa Gençlerbirliğin joukkueessa ja 1,5 vuotta Kroatian NK Zagrebissa ennen siirtymistään Italiaan vuoden 2000 alussa. Hän edusti Italiassa Regginaa 2000–2003, Salernitanaa lainasopimuksella 2003–2004, Hellas Veronaa lainasopimuksella 2004–2005, Sienaa kesästä 2005 vuoden 2006 loppuun, Chievo Veronaa tammikuusta 2007 kesään 2010, välillä Livornoa lainasopimuksella kauden 2007–2008, Cesenaa kesästä 2010 tammikuuhun 2012 ja lopuksi uudelleen Sienaa kesään 2013 saakka.
Bogdani pelasi Italian Serie A:ssa 253 ottelua, joissa hän teki 41 maalia, ja Serie B:ssä 106 ottelua, joissa hän teki 32 maalia. Hänen parhaat kausittaiset maalimääränsä olivat kahdeksan maalia Serie B:ssä Salernitanalle kaudella 2003–2004, 17 maalia Serie B:ssä Hellas Veronalle kaudella 2004–2005, 11 maalia Serie A:ssa Sienalle kaudella 2005–2006 ja kahdeksan maalia Serie A:ssa Cesenalle kaudella 2010–2011. Hän teki Serie A:ssa tammikuussa 2006 kolme maalia eli hattutempun Palermoa vastaan Sienan voittaessa vierasottelunsa maalein 1–3.
Bogdani pelasi Albanian maajoukkueessa 75 ottelua ja teki niissä 18 maalia. Hän pelasi ensimmäisen maaottelunsa huhtikuussa 1996 ja viimeisen maaliskuussa 2013. Hän teki 23 MM-karsintaottelussa kahdeksan maalia ja 25 EM-karsintaottelussa kolme maalia. Kahden maalin otteluita olivat marraskuussa 2000 pelattu ystävyysottelu Maltaa vastaan ja lokakuussa 2005 pelattu, tasapeliin 2–2 päättynyt MM-karsintaottelu kotijoukkue Ukrainaa vastaan.
Enemmistösääntö

Enemmistösääntö on politiikassa käytetty sääntö, jonka mukaan kahdesta vaihtoehdosta voittaja on se, jolla on enemmistön tuki takanaan. Sääntö on todettu varsin tehokkaaksi demokraattisten valtioiden lainsäädännön kannalta. Kriitikoiden mukaan enemmistösääntö pitäisi korvata ainakin tietyissä tilanteissa. Sen pelätään johtavan etenkin ”enemmistön tyranniaan”. Tilalle on ehdotettu määräenemmistösääntöä. Jotkut äänestysteoreetikot ovat vastanneet, että pelko on turha ja että enemmistösääntö saattaisi olla jopa kaikkein paras tapa suojella vähemmistön etuja.[lähde? ]
Kirjallisuutta

Black, D.: The Theory of Committees and Elections, Cambridge 1958
Farquharson, R.: Theory of Voting, Oxford 1961
MH Motorcycles

| MH Motorcycles |
| --- | --- |

Perustettu:  1942
Avainhenkilöt:  Oscar Rava
Kotipaikka:  Sevilla, Espanja
Toiminta-alue:  koko maailma
Toimiala:  Ajoneuvot
Tuotteet:  Moottoripyörät, mopot
Kotisivu:  www.mh-motorcycles.fi
Infobox OKVirheellinen NIMI-arvo: 
MH Motorcycles (ennen Motorhispania) on vuonna 1942 perustettu espanjalainen moottoripyörävalmistaja, joka on erikoistunut mopoihin ja kevytmoottoripyöriin.
Historia

Motorhispania perustettiin vuonna 1942 kun entinen Fiat-johtaja Oscar Rava teki sopimuksen Lancian tuonnista Barcelonaan. Rava oli lähtenyt maanpakoon Espanjaan hänen juutalaisten sukujuuriensa takia, Italian ollessa Mussolinin vallan alla. Toisen maailmansodan jälkeen Rava alkoi jälleenmyydä myös moottoripyöriä esim. Moto Guzzia. Rava alkoi itse valmistaa moottoripyöriä lentoyhtiö ISAn kanssa Sevillassa, jonne yhtiö muutti vuonna 1970.
Mallit

Motorhispanian tuotemallistoon kuuluu viisi erilaista mopomallia: Furia, FuriaMax, RYZ, MH10 ja RX, sekä neljä kevytmoottoripyörämallia: Duna, MH7, MH10 ja RX. Motorhispania valmistaa myös peugeotin XPS, XP7 sekä street 3 evo mopot.
Mallit > Mallisto

MH Motorcycles Duna 125
MH Motorcycles Furia
MH Motorcycles Furia MAX
MH Motorcycles KN1 125
MH Motorcycles MH7 125
MH Motorcycles RYZ
MH Motorcycles RYZ Pro
MH Motorcycles RX 50 R
MH Motorcycles RX 125 R
MH10 50
MH10 50 PRO
Aiheesta muualla

http://www.opvoeren.nl/shop (Arkistoitu – Internet Archive)
http://www.motorhispania.nl
http://www.mh-motorcycles.fi (Arkistoitu – Internet Archive)
http://www.motorhispania.es
http://www.mopo.fi/mh/ (Arkistoitu – Internet Archive)
Motorhispania RYZ.
Erämaan laulu

Erämaan laulu tarkoittaa seuraavia:
Erämaan laulu, yhdysvaltalainen operetti, ensiesitys Broadwaylla 1926
Erämaan laulu, Roy Del Ruthin ohjaama yhdysvaltalainen elokuva vuodelta 1929
Erämaan laulu, Robert Floreyn ohjaama yhdysvaltalainen elokuva vuodelta 1943
Erämaan laulu, Paul Martinin ohjaama saksalainen elokuva vuodelta 1939
Erämaan laulu, vuoden 1943 elokuvaan perustuva romaani vuodelta 1948
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erämaan laulu”, voi hakea sivunnimihaulla, laajalla sivunnimihaulla tai tekstihaulla.
Erkenwald

Pyhä Erkenwald opettaa munkkeja. Kirjankuvitus noin vuodelta 1300.
Erkenwald (k. 693), myös Earconwald tai Erconwald, oli Lontoon piispa 675–693. Erkenwald perusti munkkiluostarin Chertseyhyyn ja nunnaluostarin Barkingiin. Erkenwald toimi Chertseyn luostarin apottina ja hänen sisarensa Ethelburgh Barkingin abbedissana. Vuonna 675 Erkenwaldista tuli Lontoon piispa. Roger Wendoverilaisen mukaan Essexin kuninkaat Sighere ja Sæbbi nimittivät Erkenwaldin piispan virkaan.
Luettelo diplomaattisista edustustoista Turkissa

Tämä on luettelo diplomaattisista edustustoista Turkissa. Tällä hetkellä  Ankarassa on 125 suurlähetystöä.